CELEX: 62019TN0753
Language: fi
Date: 2019-11-07 00:00:00
Title: asia T-753/19: Kanne 7.11.2019 – Ungureanu v. komissio

2.3.2020   
            
            
               FI
            
            
               Euroopan unionin virallinen lehti
            
            
               C 68/42
            
         
      Kanne 7.11.2019 – Ungureanu v. komissio
      (asia T-753/19)
      (2020/C 68/51)
      Oikeudenkäyntikieli: romania
      
         Asianosaiset
      
      
         Kantaja: Simeda Ungureanu (Cluj-Napoca, Romania) (edustaja: asianajaja R. Chiriță)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että Euroopan komissio on laiminlyönyt velvollisuutensa varmistaa, että jäsenvaltiot kunnioittavat Euroopan unionin perussopimuksia ja ihmisoikeuksia, sellaisena kuin ne vahvistetaan Euroopan unionin perusoikeuskirjassa
               
            
                  —
               
               
                  velvoittamaan vastaaja korvaamaan aineeton vahinko, jonka määräksi arvioidaan 40 000 euroa
               
            
                  —
               
               
                  velvoittamaan vastaaja korvaamaan laiminlyönnistä tulevaisuudessa aiheutuvat vahingot.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa siihen, että Euroopan komissio voidaan edellytysten täyttymisen vuoksi saattaa vastuuseen siitä, ettei se ole velvoittanut Romanian valtiota noudattamaan Euroopan unionin perussopimuksiin perustuvia ja omien kansalaistensa oikeutta elämään koskevia velvoitteitaan, koska se ei ole antanut säännöksiä poikkeuksellisissa tilanteissa olevien henkilöiden, joiden on elintärkeää saada lääkkeitä sellaisia käyttöaiheita varten, jotka eivät sisälly kyseisen lääkkeen valmisteyhteenvetoon (off-label -käyttö), oikeudesta tällaiseen lääkehoitoon.